
Kopásálló vasöntvény gyártástechnológiájának fejlesztése

Kulcsszavak: Öntészet, Kopásálló vasötvözet, gyártástechnológia

A fémes anyagok felületének kezelésére szolgáló egyik legelterjedtebb módszer a
szemcseszórás, mely a szemcsék kinetikus energiáját használja fel a felület tisztítására. A
szemcseszórás során a szemcséket jellemzően röpítő kerekekkel gyorsítják fel. A koptató
szemcsék anyaga többféle lehet, különböző mérettartományba tartozhatnak, fő jellemzőiket az
előállításuk módja határozza meg. A koptató szemcsékkel érintkező alkatrészeknek a nagy
keménységű szemcsékkel szembeni ellenállósággal kell rendelkezniük.
Ha kopásálló, nagy keménységű öntvényt szeretnénk gyártani, akkor fontos, hogy a
megszilárdulás teljes mértékben a metastabilis- karbidos kristályosodás szerint menjen végbe.
Az öntvény nagymértékű keménységéért az így keletkező karbidok felelnek. Számos esetben
a szemcseszóró berendezések alkatrészei olyan nagymértékű koptató igénybevételnek vannak
kitéve, hogy az öntött öntvények hőkezelése is szükség van, ezzel is növelve azok
keménységét.
Vizsgálataim során, egy kiválasztott öntvény esetén, egy ún. egyenes kopólemez
alkatrész gyártása során végeztem kísérleteket.
Tudományos Diákköri Kutatómunkám célja egy kopásálló vasöntvény alkatrész
gyártástechnológiájának fejlesztése. Számítógépes szimulációval vizsgáltam a lejátszódó
formatelési és dermedési viszonyokat és a kialakuló öntvénytulajdonságokat. A számítógépes
analízis eredményének függvényében üzemi kísérleteket végeztem a különböző gyártási
feltételek hatásainak feltárása céljából. Az elkészült öntvényeken és az azokból kimunkált
próbatesteken laboratóriumi vizsgálatokat végeztem.



